**Beszámoló a két ülés között történt eseményekről**

1. 2025. február 11.

A Közigazgatási és Területfejlesztési Minisztériumban a Legjobb Önkormányzati Gyakorlatok konferencián vettünk részt a Bábolnai Energiaközösség Projekt előadásával. A rendezvényen önkormányzatunkat dr. Bacsárdi József jegyző képviselte.

1. 2025. február 20.

Tatabányán a Megyeházán KEHOP pályázatokra irányuló tájékoztató volt, melyen dr. Bacsárdi József jegyző vett részt.

1. 2025. február 21.

A Bábolnai Borbarátok Egyesülete ebben az évben is megrendezte borversenyét.

1. 2025. február 24.

Tatabányán részt vettem az ÉDV Zrt. polgármestereknek tartott évzáró-évnyitó ismertető rendezvényén.

1. 2025. február 27.

Fogadtuk Budapest VII. kerület önkormányzatának delegációját, akik a Bábolnai Energiaközösség projekttel ismerkedtek meg.

Ácson részt vettem a katódgyár építése kapcsán létrehozott „Ad hoc” munkabizottság ülésén.

Ugyanezen napon a Szabadidőközpontban a Bábolnai Alapszolgáltatási Központ szervezésében idős lakosaink részére tartott farsangon vettem részt.

1. 2025. február 28.

Részt vettem a Szabadidőközpontban Tiamo Moderntánc és Közösségi Csoport Egyesület elismeréseket átadó gálaműsorán.

1. 2025. március 5.

Tatabányán részt vettem a Megyei Katasztrófavédelmi Igazgatóság éves felkészítésén.

1. 2025. március 6.

Tatabányán Czunyiné dr. Bertalan Judit kormánybiztos tájékoztatást tartott a megye polgármestereinek „A helyi önazonosság védelméről” szóló törvényjavaslatról.

Ugyanezen napon a Szabadidőközpontban a bábolnai hölgyeket köszöntöttük Nőnapi Ünnepségünkön.

1. 2025. március 8.

Termelői piacot tartottunk.

1. 2025. március 11.

Budapesten részt vettem a TÖOSZ elnökségi ülésén.

Ugyanezen napon Tatabányán összehívásra került a foglalkoztatási fórum, melyen önkormányzatunkat Balázs Eszter projekt tanácsos képviselte.

1. 2025. március 12.

Rendkívüli Képviselő-testületi ülést tartottunk.

1. 2025. március 13.

Tatabányán részt vettem az M1 autópálya bővítéséről szóló tájékoztató rendezvényen.

Ugyanezen napon testvértelepülésünkről, Hidaskürtről látogattak hozzánk idős lakosok. Közös kiránduláson vettek részt a bábolnaiakkal Budapesten, majd visszaérkezésüket követően vacsorával vendégeltük meg őket. A küldöttség résztvevője volt Rozsár Tibor polgármester is. A kirándulást, rendezvényt a Bethlen Alap pályázatából finanszíroztuk.

1. 2025. március 14.

Bábolnán is megünnepeltük az 1848-49-es forradalom és szabadságharcot. Több helyszínen ünnepeltünk és koszorúztunk.

1. 2025. március 20.

Komáromban részt vettem a Helyi Védelmi Bizottság ülésén.

1. 2025. március 25.

Veresegyházán részt veszek a TÖOSZ évzáró küldöttgyűlésén.

1. 2025. március 26.

Tatabányán a Versenyképes Járások projekt alakuló ülésén veszünk részt.

1. 2025. február 11. -19. között táppénzes állományban és szabadságon voltam.

Bábolna, 2025. március 20.

**dr. Horváth Klára s. k.**

polgármester